CELEX: 31982R2835
Language: el
Date: 1982-10-25 00:00:00
Title: Κανονισμός (EOK) αριθ. 2835/82 τής Επιτροπής τής 25ης Οκτωβρίου 1982 περί τροποποιήσεως τού κανονισμού (EOK) αριθ. 49/81 σχετικά μέ τίς μεθόδους διοικητικής συνεργασίας γιά τή διασφάλιση κατά τή μεταβατική περίοδο τής ελεύθερης κυκλοφορίας τών εμπορευμάτων στίς συναλλαγές μεταξύ τής Ελλάδας καί τών άλλων Κρατών μελών

Avis juridique important

|

31982R2835

Κανονισμός (EOK) αριθ. 2835/82 τής Επιτροπής τής 25ης Οκτωβρίου 1982 περί τροποποιήσεως τού κανονισμού (EOK) αριθ. 49/81 σχετικά μέ τίς μεθόδους διοικητικής συνεργασίας γιά τή διασφάλιση κατά τή μεταβατική περίοδο τής ελεύθερης κυκλοφορίας τών εμπορευμάτων στίς συναλλαγές μεταξύ τής Ελλάδας καί τών άλλων Κρατών μελών  

Επίσημη Εφημερίδα αριθ. L 298 της 26/10/1982 σ. 0008 - 0008 Ισπανική ειδική έκδοση: Κεφάλαιο 02 τόμος 9 σ. 0115  Πορτογαλική ειδική έκδοση : Κεφάλαιο 02 τόμος 9 σ. 0115 

***** ΚΑΝΟΝΙΣΜΟΣ (ΕΟΚ) αριθ. 2835/82 ΤΗΣ ΕΠΙΤΡΟΠΗΣ  της 25ης Οκτωβρίου 1982  περί τροποποιήσεως του κανονισμού (ΕΟΚ) αριθ. 49/81 σχετικά με τις μεθόδους διοικητικής συνεργασίας για τη διασφάλιση κατά τη μεταβατική περίοδο της ελεύθερης κυκλοφορίας των εμπορευμάτων στις συναλλαγές μεταξύ της Ελλάδας και των άλλων Κρατών μελών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  την πράξη προσχωρήσεως της Ελλάδας, και ιδίως το άρθρο 41 παράγραφος 1,  Εκτιμώντας:  ότι η απόφαση 82/418/ΕΟΚ (1) κατάργησε την απόφαση 70/41/ΕΟΚ της Επιτροπής της 19ης Δεκεμβρίου 1969 σχετικά με την προσαρμογή των μεθόδων διοικητικής συνεργασίας που έχουν θεσπιστεί για την εφαρμογή του άρθρου 9 παράγραφος 2 της συνθήκης ΕΟΚ στη νέα ρύθμιση που εφαρμόζεται για την κοινοτική διαμετακόμιση (2), όπως τροποποιήθηκε τελευταία από την πράξη προσχωρήσεως της Ελλάδας·  ότι, λαμβανομένης υπόψη της καταργήσεως της εν λόγω αποφάσεως, πρέπει να τροποποιηθεί ο κανονισμός (ΕΟΚ) αριθ. 49/81 της Επιτροπής (3),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 49/81 τροποποιείται ως εξής:  1. Στο άρθρο 3, η παράγραφος 3 αντικαθίσταται από το ακόλουθο κείμενο:  «3. Για τα εμπορεύματα που αναφέρονται στην παράγραφο 1 και δεν κυκλοφορούν υπό το καθεστώς της κοινοτικής διαμετακόμισης εκδίδεται:  - εγγραφο T2 L η T2 L GR, ή  - εγγραφο T2 M».  2. Το άρθρο 13 καταργείται.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1983.  Ωστόσο, τα πιστοποιητικά κυκλοφορίας εμπορευμάτων DD3, που έχουν εκδοθεί πριν από την ημερομηνία αυτή, μπορούν να προσκομιστούν εντός των ορίων ισχύος τους προς υποστήριξη της δηλώσεως των εμπορευμάτων που αφορούν, η οποία θα έχει υποβληθεί μετά την ημερομηνία αυτή.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 25 Οκτωβρίου 1982.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 182 της 26. 6. 1982, σ. 34.  (2) ΕΕ αριθ. L 13 της 19. 1. 1970, σ. 13.  (3) ΕΕ αριθ. L 4 της 1. 1. 1981, σ. 1.